CELEX: 62013TN0545
Language: el
Date: 2013-10-08 00:00:00
Title: Υπόθεση T-545/13: Προσφυγή της 8ης Οκτωβρίου 2013 — Al Matri κατά Συμβουλίου

7.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/18
            
         Προσφυγή της 8ης Οκτωβρίου 2013 — Al Matri κατά Συμβουλίου
   (Υπόθεση T-545/13)
   2013/C 359/35
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Fahed Mohamed Sakher Al Matri (Ντόχα, Κατάρ) (εκπρόσωποι: M. Lester, Barrister, και G. Martin, Solicitor)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση 2013/409/ΚΕΠΠΑ (1) του Συμβουλίου και τον εκτελεστικό κανονισμό (ΕΕ) 735/2013 (2) του Συμβουλίου, στο μέτρο που αφορούν τον προσφεύγοντα, και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τέσσερις λόγους ακυρώσεως.
   
               1)
            
            
               Ο πρώτος λόγος αφορά πρόδηλη πλάνη του καθού κατά την εκτίμησή του ότι πληρούνταν τα κριτήρια για να περιληφθεί το όνομα του προσφεύγοντος στον κατάλογο που παρατίθεται στις προσβαλλόμενες πράξεις.
            
         
               2)
            
            
               Ο δεύτερος λόγος αφορά προσβολή των δικαιωμάτων άμυνας και αποτελεσματικής δικαστικής προστασίας του προσφεύγοντος.
            
         
               3)
            
            
               Ο τρίτος λόγος αφορά ελλιπή αιτιολογία.
            
         
               4)
            
            
               Ο τέταρτος λόγος αφορά αδικαιολόγητο και δυσανάλογο περιορισμό του δικαιώματος ιδιοκτησίας του προσφεύγοντος και της επαγγελματικής του ελευθερίας.
            
         
      (1)  Εκτελεστική απόφαση 2013/409/ΚΕΠΠΑ του Συμβουλίου, της 30ής Ιουλίου 2013, για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ 2013, L 204, σ. 52).
   
      (2)  Εκτελεστικός κανονισμός (ΕΕ) 735/2013 του Συμβουλίου, της 30ής Ιουλίου 2013, για την τροποποίηση του κανονισμού (ΕΕ) 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (ΕΕ 2013, L 204, σ. 23).